Hun fandt så en forlægger til sine ''Fortællinger'' ([[1863]] c: 62). I [[1864]] udgav hun ''Signes Historie'', der gjorde betydelig opsigt. Men skønt der åbnede sig gode og lønnende udsigter for hende i København, og hun i Norge gik nye kampe i møde, drog hun dog i foråret [[1866]] til [[Oslo|Christiania]] og ville nu "melde sig ind i Litteraturen som norsk Forfatterinde"; thi der oppe var hendes digtning blevet undfanget, men i Danmark havde den rigtignok fået sin dåb. I Norge skrev hun samme år ''Jomfruen paa Gammelgaard'', ''Gudrun'' og ''Pilt Ola'', næste år ''Min Bedstemoders Fortælling''. Samme år foredrog hun frit i Christiania en af sine fortællinger. I [[1868]] udkom ''Solen i Siljedalen''. I [[1869]] skrev hun ''Drøm og Liv'', ''Fra Lille Bælt'', i hvilken fortælling hendes far er skildret, og skuespillet ''Et rigt Parti'', som mødte fuld anerkendelse hos [[Johanne Luise Heiberg|fru Heiberg]], der bragte det frem på [[Det Kongelige Teater]]s scene, hvor det opførtes anonymt i [[1870]]. Man fandt handlingen for tynd og sproget for billedrigt, men karaktertegningen var udmærket. Selv ikke efter at det var blevet forkortet, slog det rigtig an, til stor skuffelse for forfatterinden. Under hendes navn blev det samme år opført på [[Christiania Theater]], hvor det gjorde lykke, og [[1871]] "i fri Oversættelse" på det kongelige Teater i [[Stockholm]].
Historie Lister_over_personer